'Glam Guru' is terug: Hannon Bothma deel 6 skoonheidswenke | Huisgenoot
'Glam Guru' is terug: Hannon Bothma deel 6 skoonheidswenke
Hannon in aksie op stel van Glam Guru. Foto's: kykNET
Die nuutste reeks is in Julie vanjaar by die Julius Swart Promotions-ateljee in Sandton, Johannesburg verfilm.
Volgens Hannon gee elke seisoen hom die geleentheid om sterk vroue te ontmoet. "Vroue wat net weer 'n bietjie leiding en soms 'n hupstoot nodig het om weer hul pad te vind ten opsigte van hoe hulle lyk; ook wat betref die voorkoms wat hulle nodig het om suksesvol te wees in hul alledaagse uitdagings," sê Hannon.
"Tydens die inperking het so baie vroue totaal verval in 'n verwaarloosde voorkoms. Vaal klere wat vormloos hang, hare wat aanhou groei het en heeltemal sonder styl of kleur was, 'n totale gebrek aan minimale grimering en velsorg wat nooit onderhou is nie het veroorsaak dat my kandidate se transformasie-potensiaal groter was as met enige vorige reeks," voeg hy by.